|  |  |  |  |
| --- | --- | --- | --- |
|  |  |  |  |
|  |  |  |  |
|  | Evaluering af arbejdet med den pædagogiske læreplan |  |  |
|  | Mælkebøtten  December 2023 |  |



|  |
| --- |
| Om skabelonen |

|  |  |  |
| --- | --- | --- |
| Denne skabelon henvender sig til jer, som er ledere og medarbejdere i dagtilbud.  Formålet med skabelonen er at inspirere og understøtte jeres skriftlige evaluering af arbejdet med den pædagogiske læreplan. Den skal gennemføres mindst hvert andet år. Det er **ikke** et lovkrav, at I benytter denne skabelon.  Den lovgivningsmæssige ramme for udarbejdelse og evaluering af den lokale pædagogiske læreplan er dagtilbudsloven med tilhørende bekendtgørelse, der er udfoldet i Børne- og Undervisningsministeriets publikation [*Den styrkede pædagogiske læreplan, Rammer og indhold*](https://emu.dk/dagtilbud/en-paedagogisk-laereplan/den-styrkede-paedagogiske-laereplan-rammer-og-indhold)*, 2018.*  Vær opmærksom på:   * Den primære målgruppe for den skriftlige evaluering er jer selv og forældrene i jeres dagtilbud * Det er et krav, at I reviderer jeres skriftlige læreplan på baggrund af evalueringen, hvis evalueringen skulle give anledning til ændringer eller justeringer. * Fokus i evalueringen er på sammenhængen mellem det pædagogiske læringsmiljø og børnenes udbytte, dvs. hvorvidt og hvordan det pædagogiske læringsmiljø understøtter trivsel, læring, udvikling og dannelse for alle børn. * Evalueringen skal offentliggøres.   Denne skabelon indeholder alle de lovmæssige krav til evalueringen. Lovkravene finder I i de to midterste afsnit ”Evaluering og dokumentation” og ”Inddragelse af forældrebestyrelsen”. Skabelonen indeholder desuden spørgsmål, som kan støtte jeres evalueringsproces samt jeres fremadrettede arbejde med løbende at revidere den skriftlige læreplan. |  | [*Den styrkede pædagogiske læreplan, Rammer og indhold*](https://emu.dk/dagtilbud/en-paedagogisk-laereplan/den-styrkede-paedagogiske-laereplan-rammer-og-indhold)  **Brug af skabelonen**  Når I udfylder skabelonen, skal I klikke på *skrive­feltet*. I kan fremhæve tekster og indsætte billeder.  I kan slette denne side ved at markere teksten og billedet og trykke *delete*. I kan også slette den sidste side, hvis I ønsker det. |

|  |  |
| --- | --- |
| Arbejdet med den pædagogiske læreplan |  |

|  |
| --- |
| ”Lederen af dagtilbuddet er ansvarlig for at etablere en evalueringskultur i dagtilbuddet, som skal udvikle og kvalificere det pædagogiske læringsmiljø.”  ”Med evalueringskultur i dagtilbuddet forstås, at lederen har ansvar for, at det pædagogiske personale og ledelsen løbende forholder sig refleksivt til, hvordan de pædagogiske læringsmiljøer understøtter børnegruppens trivsel, læring, udvikling og dannelse.”  Den styrkede pædagogiske læreplan, Rammer og indhold, s. 50-51 |

|  |
| --- |
| Hvilke dele af vores pædagogiske læringsmiljø har vi særligt haft fokus på over de sidste 2 år?  Her kan I opliste, hvad I har haft særligt fokus på som en del af arbejdet med læreplanen, fx morgenstund, leg, social udvikling. I kan også indsætte billeder eller andet fra jeres arbejde.  Vi har, i vores hverdag, haft fokus på børneperspektivet og det at følge børnenes spor, samt børn i udsatte positioner. Vi definerer børn i udsatte positioner bredt. Det kan være børn som der er eventuelle handplaner på, men også børn der måske kun er udsat ved eksempelvis fri leg. Vi er stadig opmærksomme på at vores temaer følger hele dagen, sådan at når vuggestuen fx arbejder med sprog, så bruger vi vores fokus-ord og giv fem dialoger hele dagen igennem. Vi har haft fokus på at få skabe deltagelsesmuligheder og glæde for alle børn i institutionen, herunder børn i udsatte positioner, i aktiviteter, fri leg og så vel som i faste rutiner. Det har været vigtigt for os at børnene har været medbestemmende i en grad der skaber interesse og udvikling hos det enkelte barn og i fællesskabet. Specielt i inde-miljøet har vi haft fokus på at lægge mærke til hinanden og se hinanden, da vores erfaring er at mange børn kan have svært ved rammesatte læringsmiljøer og lavt til loftet. Og derved kan have udfordringer i at skabe plads til hinanden i grupperne. |

|  |
| --- |
| Hvordan har vi organiseret vores evalueringskultur?  Her kan I **kort** beskrive jeres arbejde med at etablere en systematisk evalueringskultur. I kan fx beskrive, hvordan, hvor ofte og i hvilke fora I drøfter, reflekterer over og evaluerer jeres pædagogiske praksis. I kan også beskrive, om I arbejder med særlige metoder, fx *Redskab til selvevaluering, Tegn på læring, Redskab til forankringsproces* eller om I arbejder eksperimenterende eller undersøgende med en særlig tilgang.  Den sidste uge i måneden har går personalet på de enkelte stuer fra til planlægning og evaluering. HerHer er vi begyndt at benytte os af overblikskemaerne ”Fra skema til handling” 1 og 2. Derudover er evaluering også ofte et emne på personalemøder, for at drage viden og sparring fra hinanden i forhold til hvad evaluering er og rummer, så det er muligt at udvikle og skabe en bedre og mere effektiv evalueringskultur, både i fællesregi, men også hverdagsevaluering på stuerne.  Vi har hver måned en times LP i fællesskab hvor vi tager et tema op, som vi arbejder med ud fra LP skabelon |

|  |
| --- |
| Hvordan har vi arbejdet med vores lokale skriftlige læreplan?  Her kan I **kort** skrive, hvordan I har grebet arbejdet an, fx om I har lavet workshop, gennemført konkrete evalueringer, haft oplæg fra interne eller eksterne. I kan også indsætte billeder eller lignende.  Vi planlægger hver måned og grupperne har altid læreplanen ved hånden til planlægningsmøder, så vi husker at have fokus på lokale skriftlige læreplan. Herunder vores værdier, vores måde at arbejde pædagogisk på, samt for at skabe sammenhæng i hele institutionen. Herved gør det det lettere for os at arbejde pædagogisk med læreplanen hele dagen igennem. Vi arbejder fælles med LP og som nævnt tidligere, har en pædagog været med til KL´s virtuelle konference med leder, for at skabe en bredere evalueringskultur i huset. |

|  |  |
| --- | --- |
| Evaluering og dokumentation af elementer i det pædagogiske læringsmiljø |  |

|  |
| --- |
| ”Lederen er ansvarlig for, at arbejdet med den pædagogiske læreplan evalueres mindst hvert andet år med henblik på at udvikle arbejdet. Evalueringen skal tage udgangspunkt i de pæda­gogiske mål og herunder en vurdering af sammenhængen mellem det pædagogiske læringsmiljø i dagtilbuddet og børnenes trivsel, læring, udvikling og dannelse.  Evalueringen skal offentliggøres.  Lederen af dagtilbuddet er ansvarlig for at sikre en løbende pædagogisk dokumentation af sammenhængen mellem det pædagogiske læringsmiljø og børnenes trivsel, læring, udvikling og dannelse. Den pædagogiske dokumentation skal indgå i evalueringen.  Som led i at kunne evaluere sammenhængen mellem det pædagogiske læringsmiljø i dag­til­buddet og børnegruppens trivsel, læring, udvikling og dannelse kan der fokuseres på elementer i det pædagogiske læringsmiljø. På den ene side fx, hvordan børnesynet, børne­perspektivet og arbejdet med dannelse kommer til udtryk i det daglige pædagogiske arbejde, og på den anden side eksempelvis:   * Børnegruppens trivsel og læring * Børn i udsatte positioners trivsel og læring * Tosprogede børns trivsel og læring * Det enkelte barns trivsel, læring, udvikling og dannelse.   Fokus på enkelte elementer kan bidrage til at kvalificere evalueringen af sammenhængen mellem det pædagogiske læringsmiljø og børnenes trivsel, læring, udvikling og dannelse.”  Den styrkede pædagogiske læreplan, Rammer og indhold, s. 51 |

|  |
| --- |
| Udvælg en eller flere evalueringer, som I har gennemført i de seneste to år, og saml op på erfaringerne ved at svare på nedenstående fire spørgsmål for hver evaluering. De fire spørgsmål knytter an til trinene i en evalueringsproces. Vælg gerne evalueringer, som betød, at I efter­følgende ændrede jeres pædagogiske praksis.  Hvad var formålet med den evaluering, vi gennemførte?  Her skriver I **kort**, hvilket område i jeres pædagogisk læringsmiljø I satte fokus på i evalueringen og hvorfor. Hvad var det I var nysgerrige på eller der udfordrede jer? Dette er trin 1 i evalueringscirklen.  Vi har haft fokus på flere ting gennem de sidste to år, dog er børnefællesskabet og deltagelsesglæde og følelsen af at være en del af noget, det punkt der har været gentagende i samtlige evalueringer. Det har, som tidligere nævnt, været vigtigt for at skabe et tættere fællesskab i børnegrupperne. Vi har haft fokus på børn i udsatte positioner, børn i udsatte positioner for os, kan også være det barn der fungerer optimalt og har stærke ressourcer i alle grundlæggende ting, men måske kan være i udsat position i fri leg. Fokus har været på at skabe et evalueringsmiljø, hvori det har været muligt for personalet at gå dybere ned i refleksion over egen praksis, set i forhold til de evalueringer der har været fra tidligere handleplansskema. |

|  |
| --- |
| Hvilken pædagogisk dokumentation har vi indsamlet i arbejdet med den gennemførte evaluering?  Her beskriver I **kort** den dokumentation af det pædagogiske læringsmiljø, I har indsamlet i forbindelse med evalueringen. Pædagogisk dokumentation kan bestå af en vifte af forskellige måder at beskrive børnenes trivsel, læring, udvikling og dannelse på, fx praksisfortællinger, fotos, observationer, videooptagelser, screeninger, relationsskemaer, børneinterviews, tegninger. Indsamling af pædagogisk dokumentation er trin 2 i evalueringscirklen. Har I under evalueringen skrevet på en planche eller lignende, kan I indsætte et billede.  Vi bruger i fællesskab LP en gang om måneden, hvor vi har forskellige praksisfortællinger der bliver fremlagt, ud fra dette vælger vi i fællesskab en enkelte vi arbejder med ud fra den proces man har i arbejdet med LP. Vi har sat datoer af til at lave børnemiljøvurderinger for at få et indblik i børnenes trivsel, læring og udvikling. Her vil vi i år benytte os af et digitalt værktøj, da vores erfaring siger os, at den gamle form kan være trættende, langsommelig og upålidelig for børnene Personalets evalueringer bliver sat i en mappe, hvori deres refleksioner om pædagogisk praksis også nedskrives. Vi benytter os flere gange om ugen af billede-dokumentation til forældre. Dette sker via den lukkede app ALIA, som kun forældrene og vi har adgang til. |

|  |
| --- |
| Hvad lærte vi om sammenhængen mellem vores pædagogiske læringsmiljø og børnenes trivsel, læring, udvikling og dannelse?  Her skriver I **kort** resultaterne af jeres analyse, fx hvordan den indsamlede dokumentation gjorde jer klogere på det, I var blevet nysgerrige på? Hvad var jeres vurdering af det pædagogiske læringsmiljøs betydning for børnegruppens trivsel, læring, udvikling og dannelse? Dette er første del af trin 3 i evalueringscirklen. Har I under evalueringen skrevet resultaterne på en planche eller lignende, kan I indsætte et billede.  Vi har ved både at benytte os af en procespædagog, grundet vores evaluering, og de problematikker der synes at opstå i arbejdet med den pædagogiske læreplan i børnegrupperne, fået ændret vores læringsmiljø. Alle grupper arbejder i mindre læringsgrupper i formiddagstimerne, dette betyder rigtig meget for børnenes læring, udvikling og trivsel. Vores tiltag omkring dette fylder stadig meget i vores evaluering, og det er en proces der bliver evalueret løbende, både fælles i hele huset og i/på stuerne. Desuden har vi i læringsmiljøet gennemgået en større æstetisk forandring i huset, hvor vi har kigget på zoneopdeling, for at kunne tilgodese alle børns behov, både individuelt og fælles. Der er lavet zoner/rum der indbyder til forskellig slags leg. |

|  |
| --- |
| Hvilke ændringer og/eller justeringer af praksis gav evalueringen anledning til?  Her skriver I **kort**, hvordan I handlede på baggrund af jeres nye indsigter om jeres pædagogiske læringsmiljø. I kan bl.a. skrive, hvorvidt evalueringen gav anledning til at justere jeres pædagogiske praksis, og om den gav anledning til at afprøve konkrete tiltag og justere jeres skriftlige læreplan. I kan også samle op og se på tværs af de udvalgte områder, I har evalueret. Er justeringerne stadig en del af jeres praksis i dag? Har I brugt jeres indsigter i udvalgte evalueringer i andre sammenhænge? Dette er anden del af trin 3 i evalueringscirklen.  Vi er begyndt at arbejde i mindre læringsgrupper dette ud fra børnenes nærmeste udviklingszone og ud fra arbejdet med relations dannelse, deltagelsesmuligheder og trivsel.  Vi vil benytte os af en ny metode når vi skal lave børnemiljøvurderinger.  Det fysiske læringsmiljø er markant ændret, for at skabe et bedre pædagogisk læringsmiljø med mulighed for udvikling.  Vi har justeret vores skriftlige læreplan ud fra vores evalueringer i fællesskab og på stuerne, som leder hver gang læser op på, og kan stille reflekterende spørgsmål til.  Vi benytter os nu af fra skema til handling som evalueringsredskab én gang om måneden.  Vi har benyttet os af ekstern rådgivning (procespædagog) for at få nye øjne på vores pædagogiske læringsmiljø.  Vi arbejder løbende med LP som en del af et handle og evalueringsredskab i fællesskab, både medhjælpere og vikarer på tværs af stuerne.  Vores læringsmiljø er hele tiden en løbende proces, der ud fra de forskelle på børnegrupperne der kan opstå, skal evalueres og justeres på. |

|  |  |
| --- | --- |
| Inddragelse af forældrebestyrelsen |  |

|  |
| --- |
| ”Forældrebestyrelsen i kommunale, selvejende og udliciterede daginstitutioner skal inddrages i udarbejdelsen og evalueringen af og opfølgningen på den pædagogiske læreplan.  Forældrebestyrelsen for den kommunale dagpleje skal inddrages i udarbejdelsen og evalueringen af og opfølgningen på den pædagogiske læreplan.”  Den styrkede pædagogiske læreplan, Rammer og indhold, s. 52 |

|  |
| --- |
| Hvordan har vi inddraget forældrebestyrelsen i evalueringen af den pædagogiske læreplan?  Her skriver I **kort**, hvordan I har inddraget forældrebestyrelsen og eventuelt forældrerådet, fx om I har drøftet, hvad I har sat fokus på i løbende evalueringer, resultaterne og hvilke tiltag det har givet anledning til, eller hvordan forældrebestyrelsen aktivt har været inddraget i ændringer eller justeringer af den daglige praksis.  Forældrebestyrelsen er en tæt del af vores pædagogiske arbejde. Der er til hver bestyrelsesmøde en medarbejderrepræsentant med der fortæller om det daglige arbejde og vores evaluering af de valgte temaer, her kan forældrebestyrelsen komme med input og spørgsmål. Vi har i bestyrelsen startet et nyt projekt, hvor vi vil lære at arbejde mere som et team. Det gør vi ved forskellige øvelser som lederen har tilegnet sig via diplommodulet ”Teamledelse”. Det vil forhåbentlig gøre at bestyrelsens arbejde bliver mere effektivt inden for den samme tidsramme, og at vi løfter i flok ud fra de forskellige kompetencer medlemmerne har. |

|  |  |
| --- | --- |
| Det fremadrettede arbejde |  |

|  |
| --- |
| ”En systematisk og udviklende evalueringskultur er central for den løbende udvikling af den pædagogiske praksis, og målet er bedre pædagogiske læringsmiljøer for børnene gennem en systematisk evalueringskultur og en meningsfuld og udviklende feedback til det pædagogiske personale.”  Den styrkede pædagogiske læreplan, Rammer og indhold, s. 50-51 |

|  |
| --- |
| Hvilke områder af vores pædagogiske læringsmiljø vil vi fremadrettet sætte mere fokus på?  Her kan I **kort** skrive, hvad I vil sætte fokus på i jeres pædagogiske læringsmiljø fremadrettet og hvorfor. I afsnit ét så I tilbage på, hvad I allerede har arbejdet med. Har I fået øje på, om der er dele af jeres pædagogiske læringsmiljø, I ikke har haft fokus på, fx rutinesituationer, børn i udsatte positioner, mv.? I kan også skrive, om der er områder, I har haft fokus på, men har behov for at genbesøge.  Vi vil stadig have fokus på børn i udsatte positioner, da dette er vigtigt fokuspunkt for at skabe lige deltagelsesmuligheder og mulighed for udvikling og trivsel hos alle. Vi vil desuden have mere fokus på vores hverdagsrutiner. Vi arbejder meget med middagsrutiner og garderobesituationer, som stadig er en vigtig og udfordrende proces for både børn og voksne. Vi arbejder mere med en fælles forståelse for en fælles struktur. Det er vigtigt at vi som personale har de samme regler, strukturer og rutiner, så børnene ikke bliver forvirret over dette. Vi arbejder meget og vil arbejde endnu mere med trin for trin, lære børnene at se på hinanden og det følelsesmæssige i at være en del af et børnefællesskab. Så alle føler de er en del af noget. Endvidere bliver der, i vuggestuen, arbejdet meget mere med selvhjulpent hed og sprog udvikling, som allerede har en stor effekt. |

|  |
| --- |
| Hvordan vil vi justere organiseringen af vores evalueringskultur?  Her kan I **kort** beskrive, om I oplever, at organiseringen af jeres evalueringskultur har understøttet meningsfulde drøftelser, refleksioner, analyser og vurderinger af jeres pædagogisk praksis i hverdagen? Eller om jeres erfaringer giver anledning til at justere organiseringen af jeres evalueringskultur, fx om der er brug for at afprøve andre måder at mødes og måder at reflektere sammen, justere hyppigheden af møder eller fastholde god evalueringspraksis.  Vi har taget LP med ind i vores personalemøder igen, da der var en efterspørgsel på et fælles, hvor vi på tværs af stuerne og med lederen indover, kan have et handle og refleksion/evalueringsrum, hvor vi alle har mulighed for at komme til orde. Dette har fx været gavnligt i forhold til rutiner i garderobesituationen, da det er noget hvor vi alle mødes og møder de samme problematikker. Vi vil fastholde den månedlige evaluering i forbindelse med planlægning af den kommende måneds handleplansskema. Derudover vil vi med henblik på, at få brugt vores viden fra KL´s virtuelle konference, prøve at få udviklet en bredere hverdagsevalueringskultur. Endvidere vil vi stadig deltage i KL´s konferencer, og tilegne os mere viden om relevante emner passende til den situation vi står i på givne tidspunkt. |

|  |
| --- |
| Hvordan har eller vil vi på baggrund af denne evaluering ændre og/eller justere vores skriftlige pædagogiske læreplan?  Ud fra ansattes månedlige evalueringer, fælles evalueringer, LP og almen hverdagsevaluering, er vores skriftlige pædagogiske læreplan justeret og lagt på vores hjemmeside. |

|  |
| --- |
| Her kan I finde yderligere inspiration til arbejdet med den pædagogiske læreplan |
| Til at understøtte og inspirere jeres videre arbejde med evalueringskultur og den styrkede pædagogiske læreplan er der udviklet en række øvrige understøttende materialer. Alle inspirationsmaterialer – nuværende og kommende – kan findes på [www.emu.dk/dagtilbud](http://www.emu.dk/dagtilbud) |

|  |  |  |  |
| --- | --- | --- | --- |
|  |  |  | |
| **Redskab til selvevaluering** er en ramme til systematisk at analysere jeres praksis inden for cen­trale områder i den styrkede pædagogiske læreplan. | **Redskab til forankringsproces** indeholder fem tilgange til, hvordan I kan arbejde med forandring og forankring af et stærkt pædagogisk læringsmiljø. | **Podcastserien Børnehøjde** er en faglig podcast om pædagogik og læreplan. Andet tema i serien sætter i tre afsnit fokus på evalueringskultur. Til temaet findes et dialogkort med spørgsmål til refleksion. |
|  |  |  |

|  |  |
| --- | --- |
| Alle materialer kan findes på [www.emu.dk/dagtilbud](http://www.emu.dk/dagtilbud) | **Evaluering af arbejdet med den pædagogiske læreplan**  © 2020 Danmarks Evalueringsinstitut og Børne- og Undervisningsministeriet  Citat med kildeangivelse er tilladt  Design: BGRAPHIC |